Muskatell

Muskatell er en stor familie med vindruer som kjennetegnes av flott aroma, og i motsetning til de fleste andre vindruer er de også gode spisedruer. Brukes mest i søte dessertviner.

Muskatell-druen er opphav til Piemontes mest berømte hvitviner som er søte. Det er den beste varianten av muskatell-druen, muscat blanc à petit grains, som dyrkes i Piemonte. Druen har en utrolig sterk aromakarakter og et preg av blomster og eksotisk krydder.
venstre|miniatyr|Ukrainsk frimerke med Muskatell druer
Muskatell-navnet er i dag nokså belastet da mye av den vin som selges under dette navnet i dagens vinmarked er klisne og uinteressante produkter. Dette er bare i liten grad tilfelle for Piemontes muskatell-viner. De beste representerer noe av det ypperste av viner som denne druen kan fremskaffe.

Kategori:Hvitvinsdruer
Kategori:Vindruer fra Italia